Musliar Kasim

Musliar Kasim (lahèr 29 April 1958) panèka ahli partanèyan, akademikus, bân birokrat Indonesia. Samangkèn, salèrana ajabat dhâddhi Rèktor Univèrsitas Baiturrahmah tello' periode sejjhâk 2016. Salèrana toman ajabat bekkèl Menteri Pendidikan bân Kabudhâjâ'ân Republik Indonesia bidang Pendidikan (2011–2014), Komisaris Otama PT Parkebbhunan Nusantara XII (PTPN XII) molaè taon 2014, Komisaris PT Parkebbhunan Nusantara VIII (PTPN VIII) (2012–2014), Inspèktur Jenderal Kamenterian Pendidikan bân Kabudhâjâ'ân Republik Indonesia (2011), bân Rèktor Univèrsitas Andalas duwâ' periode (2006–2011).

 Kaodi'ân 

 Kaodi'ân Awwâl bân Pendidikan 
Musliar Kasim lahèr è Padang Ganting, Tana Datar tangghâl 29 April 1958 dâlem kalowarghâ sè cokop. Salèrana panèka ana' kaduwâ' dâri empa' satarètanan. Eppa'na, anyama Muhammad Kasim, panèka rèng dhâghâng dâri Talawi, Sawahlunto bân èbhuna, anyama Syamsiar asli Padang Ganting. Eppa'na ampon akabin duwâ' kalè sabelluna, tor èbhuna ampon acerrai dâri lakèna sè partama. Dâri eppa'na, salèrana andi' lèma' tarètan laèn èbhu. Nyama Musliar èberri'i sareng embhuk-ghâ sè anyama  Emyarwati.Fajar Rusvan; Sri Haryati Putri; Ria Candra Pola (2020). MUSLIAR KASIM; Catatan Keutuhan Kompetensi: Pengetahuan, Keterampilan, & Sikap (Edisi 1). Padang: JC Institute. ISBN 978-623-94208-0-2.

Musliar ajhâlâni pendidikan è SD Padang Ganting (1971) bân SMP Padang Ganting (1974). Taon 1975, salèrana maso' ka SMAN 2 Padang bân lulus taon 1977.Perizal (2017). Kiprah Musliar Kasim sebagai Rektor Universitas Andalas Hingga Wakil Menteri Pendidikan (2005- 2014). STKIP PGRI Sumatera Barat.

Musliar ajhâlâni studi S-1 è Fakultas partanèyan Univèrsitas Andalas (Unand) molaè taon 1978 kantos lulus ollè gellar Sarjana Partanèyan taon 1983. Salèrana alanjut S-2 jurusan sè padâ è Institut Partanèyan Bogor bân ollè gellar Magister Sains (M.S) taon 1983. Salèrana sempet noro' kuliyah pancangkokan è Univèrsitas Gadjah Mada taon 1985. Salèrana ollè gellar doktor (Ph.D) dâri University of the Philippines Los Baños, Filipina sè èjhâlâni sejjhâk Novèmber 1988 kantos lulus bulân Fèbruari 1992. Salaènna panèka, salèrana jhughân toman noro' Training Management for Higher Education è Saga University, Jeppang, antarana Sèptèmber kantos Oktober 2004.Indonesia, Tokoh (9 Nov 2011). "Musliar Kasim". Èaksès tangghâl 19 Juli 2025."PDDikti". pddikti.kemdiktisaintek.go.id. Èaksès tangghâl 19 Juli 2025."Direktori Dosen Unand". dosen.unand.ac.id. Èaksès tangghâl 19 Juli 2025.

Dâlem reshuffle Kabinèt tangghâl 20 Oktober 2011, Musliar èyangka' sareng Prèsidèn Susilo Bambang Yudhoyono dhâddhi bekkèl Menteri Pendidikan bân Kabudhâjâ'ân Republik Indonesia (Wamendikbud RI) Bidang Pendidikan ngèrèngè Menteri Mohammad Nuh."Pagi ini, Presiden Lantik Menteri dan Wakil Menteri Hasil Reshuffle". 19 Okt 2011. Èaksès tangghâl 19 Jul 2025.

Bâkto dhâddhi Wamendikbud RI, salèrana èyangka' dhâddhi Katua Steering Committee Kurikulum 2013 sè tojjhuwânna ghâbây ngembhângaghi tello' kompètènsi, panèka pangataowan, katerampilan, bân Tèngka. Salèrana sempet dhâddhi sè majhâlân Tugas Rèktor Univèrsitas Sam Ratulangi antarana Maret kantos Juli 2014.https://www.seputarsulut.com/wamendikbud-jabat-plt-rektor-unsrat/

Taon 2012, Menteri Naghârâ Bhâdhân Usaha Andi'na Naghârâ (BUMN) Dahlan Iskan ngangka' Musliar Kasim dhâddhi angghuta Dèwan Komisaris PT Parkebbhunan Nusantara VIII (PTPN VIII) aghentè'è Aries Muftie mètorot Sorat Kapotosan Nomer KEP-56/MBU/2012 tangghâl 6 Fèbruari 2012."MENUJU MASA DEPAN LEBIH BAIK - PDF Free Download". adoc.pub. Èaksès tangghâl 19 Juli 2025.

 Sombher-sombher